

**AGENȚIA PENTRU PROTECȚIA MEDIULUI DÂMBOVIȚA**

Nr.7075/3987/01.08.2024

 Proiect **DECIZIA ETAPEI DE ÎNCADRARE**

 **01.08.2024**

 Ca urmare a solicitării de emitere a acordului de mediu adresate de **S.C. MATGRUP AGREGATE S.R.L., cu sediul in comuna Clinceni, satul Olteni, str. Aleea Nucilor, nr. 1, T 16, P 85, 89, corp C3, județul Clinceni**, înregistrată la A.P.M. Dâmbovița cu nr. 7075 din 14.05.2024, în baza legii nr. 292/2018 privind evaluarea impactului anumitor proiecte publice și private asupra mediului și a Ordonanței de Urgență a Guvernului nr. **57/2007** privind regimul ariilor naturale protejate, conservarea habitatelor naturale, a florei și faunei sălbatice aprobată cu modificări și completări prin Legea nr. 49/2011, cu modificările și completările ulterioare,

 **APM Dâmbovița decide**, ca urmare a consultărilor desfășurate în cadrul şedinţei Comisiei de Analiză Tehnică din data de 20.06.2024***,*** că proiectul**,,*Construire stație de spălare și concasare agregate materiale”***, propus a fi amplasat în comuna Sălcioara, strada T38/1, P55, 56, 57, 58,59,carte funciară nr. 77335, nr. cadastral 77335 județul Dâmbovița,

***- nu se supune evaluării adecvate/ nu se supune evaluării impactului asupra corpurilor de apă;***

* ***nu se supune evaluării impactului asupra mediului ;***

Justificarea prezentei decizii:

I. Motivele pe baza cărora s-a stabilit nu se supune evaluării impactului asupra mediului sunt următoarele:

a) proiectul se încadrează în prevederile Legii nr. 292/2018, Anexa nr 2, pct. 2, lit. a*”*

b) s-au realizat consultarea membrilor CAT  în  şedinţa din data de 20.06.2024, la sediul  APM Dâmboviţa;

c)activitatea nu va avea  un  impact  semnificativ asupra  factorilor  de  mediu  sol,  subsol,  vegetaţie  şi   faună, prin măsurile prevăzute în proiect;

d) nu au fost formulate observații din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

*1. Caracteristicile proiectelor*

*a) mărimea proiectului*

Stația de spalare și concasare agregate minerale este situat în terasa mal stâng a râului Dâmbovița.Terenul, aflat în extravilan face parte dintr-un ansamblu de terenuri agricole la limita administrativă a comunei Sălcioara,având categoria de folosință arabil cu suprafața de 11553,00 mp. Forma terenului este regulată, deschiderea la drumul comunal DC 59 este de 60,95m iar adâncimea este de 200,00m.

 Vecinătăți :

* Nord – MATEI MIHAIL (teren în curs de achiziționare de către SC Matgrup Agregate SRL) – 200,00m ;
* Est – SC MATGRUP AGREGATE SRL ( LOT 2) – 61,75m ;
* Sud - SC MATGRUP AGREGATE SRL ( NC 73143)- 200,00m;
* Vest – DC 59 – 60,95m;

 Coordonatele în sistemul de proiecție STEREO '70MN ale terenului de 11553,0 mp sunt:

|  |  |  |  |  |  |
| --- | --- | --- | --- | --- | --- |
| **Nr. pct** | **X(N)** | **Y(E)** | **Nr.pct** | **X(N)** | **Y(E)** |
| 1 | 544318.421 | 357017.929 | 7 | 544320.274 | 356984.791 |
| 2 | 544510.191 | 356961.147 | 8 | 544319.820 | 356992.910 |
| 3 | 544513.351 | 356899.476 | 9 | 544319.086 | 357006.047 |
| 4 | 544321.824 | 356957.073 | 10 | 544319.040 | 357006.868 |
| 5 | 544320.735 | 356976.541 | 11 | 544318.467 | 357017.110 |
| 6 | 544320.689 | 356977.368 |  |  |  |

 Accesul se realizează din prin intermediul DC 59.

**Instalatii tehnologice**

 Stația de spălare și concasare agregate minerale are o capacitate maximă de sortare agregate de 250 mc agregate/ora și va avea următoarele componente:

 -2(doua) ciururi vibratoare marca MEZZO, un concasor marca MEZZO, cabina de comanda, benzi alimentare, buncar, banda evacuare

- puterea instalata 400kw

- buncar de alimentare metalic (40mc) ;

 - ciur vibrator cu suprafața de 7,5mp, cu 2 site care asigură separarea sorturilor (+100; 30÷100mm)

- concasor din care rezulta sort (0÷63)

 - ciur vibrator cu suprafața de 7,5mp, cu 4 site care asigura separarea sorturilor nisip (0÷1mm; 1÷4mm; 8÷16mm; 4÷8mm)

- 8 jgheaburi transportoare ;

- clasor cu snec.

Sursa de apă va fi asigurată din acviferul de freatic, prin forajul propus a fi executat în cadrul investitiei. Apa necesara spălarii agregatelor este obtinuta dintr-un puț forat cu adâncimea de 50m.

 Alimentarea cu apa a staţiei de spalare si concasare agregate minerale se va face cu ajutorul unei pompe submersibile cu capacitatea de 10mc/h care va alimenta cu apa rezervorul tampon al statiei de spalare si concasare agregate minerale.

Execuția forajului

 Forajul va capta în mod singular stratele acvifere interceptate până la adâncimea de 50,0 m.

 Forajul va fi săpat în sistem hidraulic cu circulaţie inversă, cu instalație tip FA, diametrul recomandat al sapei fiind 311mm şi va fi definitivat la adâncimea proiectată, după traversarea ultimului strat de nisip.

 In functie de litologia întalnita, de analizele granulometrice si de carotajul geofizic se va stabili de catre executantul forajului solutia de definitivare a acestuia (stratele acvifere deschise cu filtre, tipul filtrelor):

* se va tuba cu coloana din PVC – VALROM tip R16 avand diametrul 160mm,cu centroli si piesa de fund la 50 m;

 Dupa corelarea carotajului electric cu litologia si in functie de granulometrie se vor alege stratele acvifere ce vor fi deschise cu filtre si tipul filtrelor.

Echiparea forajului

 Forajul va fi prevazut cu cabina îngropata din polietilena, cu diametrul de 1,50 m și înaltimea de 2,50 m prevazuta cu ventilatie si capac cu încuietoare securizata.

 Cabină va fi prevazută cu toate instalațiile hidraulice și electrice necesare funcționării forajului.

 Forajul va fi împrejmuit cu gard din plasă de sârma pe rame metalice H=2,00m, pentru asigurarea zonei de protecție sanitară cu regim sever.

 Împrejmuirea va fi prevazută cu porți de acces auto având 2x1,50 m și poarta pietonala avand 1,00 m. Porțile vor avea aceeasi structura constructiva ca si imprejmuirea.

 De asemenea, în cabina forajului se va monta un contor de apa clasa de precizie B, avand Dn = 50 mm, Qn =12,00 mc/h, montaj orizontal/vertical cu flanse.

După finalizarea execuţiei se va întocmi fișa tehnică a forajului care va cuprinde toate datele privind execuţia şi definitivarea acestora (parametrii tehnici ai lucrării, adâncime, litologie, intervale captate, etc.), rezultatele pompărilor experimentale (niveluri, denivelări, debite specifice, parametrii hidrogeologici ai acviferului), rezultatele analizelor chimice şi date de exploatare (debit exploatabil, raza de influenţă, denivelare la exploatare, regim de funcţionare).

 În cabina forajului se vor monta obligatoriu, pe lângă contorul de apă: un robinet de secționare cu sertar până Dn 50 mm, o clapetă de reţinere, un dispozitiv automat de aerisire/dezaerisire, un manometru şi un robinet pentru prelevarea probelor de apă.

 Aductiunea apei (pompa submersibilaa – hidrofor) se va realiza prin intermediul unei conducte din PEDH Φ 32 mm, Lungime=40,00 m.

Distribuția apei

 Rețeaua de distribuție a apei, amplasată pe stația de spălare concasare, deasupra ciurului vibrator, diuze de apă specifice stației de spălare .

 Instalații de măsurare a volumelor de apă prelevate:

 Se va monta apometru pe conducta de refulare a pompei ce va echipa forajul.

 **CERINTA DE APA TEHNOLOGICA**

Necesarul/Cerința de apa

|  |  |
| --- | --- |
| Debite / Volum anual | Freatic Stație sortare |
| Qmax zilnic | 92,00 mc/zi (3,194 l/s) |
| Qmed zilnic | 80,00 mc/zi (2,778 l/s) |
| Qmax orar | 11,50 mc/h (3,194 l/s) |
| V med anual | 16000 mc/an |

 Necesarul de apă corespunzatoar producției estimate de spălare și concasare agregate minerale propusă (400000 mc/an), va fi de 16000 mc apa/an .

 Regimul de funcționare : 8 ore/zi, 10 luni/an, 20 zile/luna ,200 zile/an

 Grad de recirculare =100%.

 **NORME DE APA SPECIFICE**

 Consumul specific de apa pentru statia de spalare si concasare agregate minerale este de 1,60 mc apa/1.00 mc de material sortat.

 Volumul anual de balast propus sa se sorteze este de 400 000 mc /an.

 **EVACUAREA APELOR**

**1 Evacuare ape uzate tehnologice**

 Levigatul ce rezulta din spălarea agregatelor minerale este colectat într-o presa speciala și evacuat în stare uscată.

 Apa se recirculă în proporție de 100% ,nivelul rezervorul tampon – de alimentare se va completa ori de cate ori este nevoie.

**2 Evacuare ape uzate menajere**

 Apele uzate menajere provenite de la sediul administrativ sunt evacuate într-un bazin vidanjabil din fibra de sticlă (V=6 mc) amplasat în vecinatatea cladirii.Vidanjarea se va face periodic cu o firmă autorizată, pe baza contractului de prestări servicii nr. 202/04.03.2024 încheiat cu S.C. EXPERT RAMY-2010 S.R.L., valabil până la 03.03.2025, (conform autorizației de gospodărire a apelor nr.94/29.04.2024 emisă de ABA Argeș-Vedea , valabilă până la 01.03.2027).

**3 Evacuarea apelor pluviale** se face prin absorbția solului pe care sunt amplasate instalațiile stației de spălare și concasare agregate minerale aflate deasupra nivelului hidrostatic.

**Stația de sortare are nevoie de un volum mic de apa deoarece apa este recirculata și filtrata printr-un sistem de bazine supraterane, după care este reintrodusa în procesul de spălare al agregatelor.**

b) *cumularea cu alte proiecte* - proiectul se va realiza pe un teren in suprafață de 20000 mp,

c) *utilizarea resurselor naturale*: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) *producţia de deşeuri*: deşeurile generate în perioada de execuţie cât şi în perioada de funcţionare vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) *emisiile poluante, inclusiv zgomotul şi alte surse de disconfort*: în perioada de execuţie, zgomotul va fi generat de utilajele și mijloacele de transport; lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) *riscul de accident, ţinându-se seama în special de substanţele şi de tehnologiile utilizate*: nu este cazul;

II. Motivele pe baza cărora s-a stabilit nu se supune evaluării adecvate sunt următoarele :

* proiectul propus **nu intră** sub incidenţa art. 28 din Ordonanţa de Urgenţă a Guvernului nr. **57/2007** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificari și completari prin Legea nr. 49/2011, cu modificările şi completările ulterioare;

III. Motivele pe baza cărora s-a stabilit neefectuarea evaluării impactului asupra corpurilor de apă :

Conform procesului verbal nr. 328/AMM/14.06.2024 intocmit de Comisia de Analiza Tehnica a A.B.A. Argeș-Vedea Pitesti, nu este necesară întocmire SEICA, având în vedere că nu interferă cu niciun corp de apă de suprafață delimitat în Planul de Management actualizat 2022-2027.

Aviz de gospodarire a apelor nr. 220 din 01.08.2024 emis de Administrația Națională Apele Române Administrația Bazinală de Apă Argeș Vedea;

***Condiţiile de realizare a proiectului****:*

 ***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.

* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***
* ***Executarea lucrărilor se va face cu respectarea documentației tehnice depuse, a normativelor și prescriptiilor tehnice specifice;***
* ***Se vor respecta măsurile de reducere și protecție menționate în memoriul de prezentare referitoare la executarea lucrărilor, pentru realizarea proiectului în condiții de siguranță și cu impact minim posibil pe fiecare factor de mediu;***

**Pentru organizarea de şantier:**

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zonă;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea proiectului;
* pentru lucrările specifice de şantier se vor utiliza toalete ecologice;

**Protecţia apelor**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;
* se va respecta Avizul nr. 220 din 01.08.2024 emis de Administrația Bazinală de Apă Argeș Vedea

**Protecţia aerului**

* materialele de construcţie se vor depozita în locuri închise şi ferite de acţiunea vântului, pentru evitarea dispersiei particulelor de praf, ciment, var etc.;
* materialele de construcţie pulverulente se vor manipula în aşa fel încât să se reducă la minim nivelul de particule ce pot fi antrenate de curenţii atmosferici;
* emisiile de poluanţi rezultaţi de la vehiculele rutiere trebuie să se încadreze în normele tehnice privind siguranţa circulaţiei rutiere şi protecţiei mediului, verificaţi prin inspecţia tehnică periodică; cantităţile anuale de poluanţi emişi din activitatea de transport se calculează folosind metodologia specifică;
* concentraţiile noxelor emise de la motoarele termice care funcţionează pe motorină nu vor depăşi limitele maxime admise de H.G. 743/2002;
* în perioadele secetoase şi ori de câte ori este nevoie se vor umecta căile de acces pentru evitarea poluării cu praf;

**Protecția împotriva zgomotului**

- în timpul execuţiei proiectului şi funcţionării *Nivelul de zgomot* continuu echivalent ponderat A (AeqT)se va încadra în limitele SR 10009/2017/ C91 : 2020– Acustică Urbană - limite admisibile ale nivelului de zgomot din mediul ambiant; OM 119 / 2014 pentru aprobarea Normelor de igienă şi sănătate publică privind mediul de viaţă al populaţiei, cu modificările și completările ulterioare;

**Protecţia solului**

1. **În perioada de construire**
* mijloacele de transport vor fi asigurate astfel încât să nu existe pierderi de material sau deşeuri în timpul transportului;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* alimentarea cu carburanţi a mijloacelor de transport se va face de la staţii de distribuţie carburanţi autorizate, iar pentru utilaje alimentarea se va face numai cu respectarea tuturor normelor de protecţie mediului;
* se vor amenaja spaţii amenajate corepunzător pentru depozitarea materialelor de construcţie şi pentru depozitarea temporară a deşeurilor generate;
* se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;
1. **În perioada de funcționare**

-sunt interzise deversările neautorizate sau accidentale ale oricare substanţe poluante pe sol, în apele de suprafaţă sau freatice

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006, OUG 92/2021 privind regimul deşeurilor aprobată prin Legea 17/2023;***

1. **În perioada de construcţie**

- deşeurile reciclabile rezultate în urma lucrărilor de construcţii se vor colecta selectiv prin grija executantului lucrării, selectiv pe categorii şi vor fi predate la firme specializate în valorificarea lor;

- deşeurile menajere se vor colecta în europubelă şi se vor preda către firme specializate;

- preluarea ritmică a deşeurilor rezultate pe amplasament, evitarea depozitării necontrolate a acestora;

- deșeurile generate vor fi eliminate sau valorificate numai prin operatori autorizați pe bază de contract;

- este interzisă abandonarea deşeurilor sau depozitarea în locuri neautorizate; pe durata transportului deşeurile vor fi însoţite de documente din care să rezulte deţinătorul, destinatarul, tipul deşeurilor, locul de încărcare, locul de destinaţie, cantitatea;

**Lucrări de refacere a amplasamentului**

- în cazul unor poluări accidentale se va reface zona afectată;

- la încetarea activităţii se vor dezafecta construcţiile/instalaţiile existente şi se va readuce terenul la starea inițială în vederea utilizării ulterioare a terenului;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

- respectarea cu stricteţe a limitelor şi suprafeţelor ;

- modul de depozitare a materialelor de construcţie;

- respectarea rutelor alese pentru transportul materialelor de construcţie;

- respectarea normelor de securitate a muncii;

- respectarea măsurilor de reducere a poluării;

- refacerea la sfârşitul lucrărilor a zonelor afectate de lucrările de organizare a şantierului;

- nivelul de zgomot – în cazul apariţiei sesizărilor din partea populaţiei datorate depăşirii limitelor admisibile se vor lua măsuri organizatorice şi/sau tehnice corespunzătoare de atenuare a impactului.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată și evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**DIRECTOR EXECUTIV**,

Maria Morcoașe

|  |  |
| --- | --- |
| **Șef Serviciu A.A.A.**  Florian Stăncescu |  **Intocmit,**consilier A.A.A Amalia Didă |
|  **Șef Serviciu C.F.M.**  Laura Gabriela Briceag |  |